text: Vækstmøde på Danfoss
  17 marts 2011 kl. 18.34
  Regeringens vækstforum færdiggør fredag et dokument med anbefalinger til en vækstpolitik Det sker på et møde på Danfoss.
  Statsminister Lars Løkke Rasmussen (V) benyttede torsdag lejligheden til at se produktionen på Danfoss og møde ledelsen og medarbejderne.
  - Danfoss staser på dét, der er fremtiden - energi og miljø - og er stærkt til stede på vækstmarkederne så Danfoss er et eksempel på det, vi skal have mere af i Danmark, sagde statsministeren.
  På mødet med medarbejderne efterlyste de bedre adgang til uddannelse.
  - De har selvfølgelige en pointe. Til det at få vækst igen hører, at vi uddanner den danske befolkning, og at vi gør det målrettet inden for de områder, hvor vi mangler kompetence, kvitterede Lars Løkke Rasmussen.
  